CELEX: 32022D0521
Language: et
Date: 2022-03-28 00:00:00
Title: Euroopa Parlamendi, nõukogu ja komisjoni otsus (EL, Euratom) 2022/521, 28. märts 2022, millega nimetatakse ametisse Euroopa Pettustevastase Ameti (OLAF) järelevalvekomitee liikmed

1.4.2022   
               
               
                  ET
               
               
                  Euroopa Liidu Teataja
               
               
                  L 104/71
               
            
         EUROOPA PARLAMENDI, NÕUKOGU JA KOMISJONI OTSUS (EL, Euratom) 2022/521,
         28. märts 2022,
         millega nimetatakse ametisse Euroopa Pettustevastase Ameti (OLAF) järelevalvekomitee liikmed
         EUROOPA PARLAMENT, NÕUKOGU JA EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse Euroopa Parlamendi ja nõukogu muudetud määrust (EL, Euratom) nr 883/2013, (1) mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999, (2) eriti selle artikli 15 lõiget 2,
         ning arvestades järgmist:
         
                     1)
                  
                  
                     Määruse (EL, Euratom) nr 883/2013 artikli 15 lõikega 2 on ette nähtud, et OLAFi järelevalvekomitee koosneb viiest sõltumatust liikmest, kellel on kogemusi kõrgel ametikohal kohtu- või uurimisasutustes või võrreldaval ametikohal, mis on seotud ameti tegevusvaldkondadega. Liikmed nimetatakse ametisse Euroopa Parlamendi, nõukogu ja komisjoni ühisel kokkuleppel. Otsuses järelevalvekomitee liikmete ametisse nimetamise kohta esitatakse ka reservnimekiri potentsiaalsetest liikmetest, kes võiksid järelevalvekomitee liikmeid nende järelejäänud ametiajal asendada, juhul kui üks või mitu liiget astub tagasi, sureb või ei saa püsivalt oma tööülesandeid täita.
                  
               
                     2)
                  
                  
                     Kooskõlas määruse (EL, Euratom) nr 883/2013 artikli 15 lõikega 3 on järelevalvekomitee liikmete ametiaeg viis aastat ja seda ei pikendata. Järelevalvekomitee eksperditeadmiste säilitamiseks asendatakse vaheldumisi kolm ja kaks liiget.
                  
               
                     3)
                  
                  
                     Kooskõlas määruse (EL, Euratom) nr 883/2013 artikli 15 lõikega 6 ja vastavalt kehtivatele komisjoni eeskirjadele makstakse järelevalvekomitee liikmetele päevaraha ning neile hüvitatakse ametiülesannete täitmisega seotud kulud.
                  
               
                     4)
                  
                  
                     Kooskõlas määruse (EL, Euratom) nr 883/2013 artikli 15 lõikega 7 ei taotle ega võta järelevalvekomitee liikmed oma tööülesannete täitmisel vastu juhiseid üheltki valitsuselt, institutsioonilt, organilt, ametilt ega asutuselt.
                  
               
                     5)
                  
                  
                     Kooskõlas määruse (EL, Euratom) nr 883/2013 artikli 10 lõike 5 kolmanda lõiguga on järelevalvekomitee liikmed oma tööülesannete täitmisel kohustatud hoidma ametisaladust ja jäävad selle kohustusega seotuks pärast oma volituste lõppemist.
                  
               
                     6)
                  
                  
                     Kooskõlas Euroopa Parlamendi, nõukogu ja komisjoni 13. juuli 2016. aasta otsuse (EL, Euratom) 2016/1201 (millega nimetatakse ametisse Euroopa Pettustevastase Ameti (OLAF) järelevalvekomitee liikmed) artikliga 1 lõppes järelevalvekomitee kahe liikme – Grażyna Stronikowska ja Rafael Muñoz López-Carmona – ametiaeg 12. juulil 2021 ning kolme liikme – Jan Mulder, Maria Helena Pereira Loureiro Correia Fazenda ja Dobrinka Mihaylova – ametiaeg 22. jaanuaril 2022. Kooskõlas määruse (EL, Euratom) nr 883/2013 artikli 15 lõikega 4 jäid need liikmed ametisse pärast oma ametiaja lõppu kuni järelevalvekomitee uute liikmete ametissenimetamise protsessi lõpuleviimiseni. Seepärast tuleks nende viie liikme asendamiseks ametisse nimetada uued liikmed, järgides määruse (EL, Euratom) nr 883/2013 artikli 15 lõikes 3 sätestatud nõuet, mille kohaselt liikmed asendatakse vaheldumisi. Kaks kohe ametiaega alustavat isikut ja kolm, kes alustavad ametiaega 23. septembril 2022, valiti välja loosi teel.
                  
               
                     7)
                  
                  
                     Valikumenetluse tulemusel on Euroopa Parlament, nõukogu ja komisjon seisukohal, et järelevalvekomitee liikmetena ametisse nimetatavad isikud ja potentsiaalsete liikmetena reservnimekirja lisatud isikud täidavad määruse (EL, Euratom) nr 883/2013 artikli 15 lõikes 2 sätestatud nõudeid, mille kohaselt nad peavad olema sõltumatud ja neil peab olema kogemusi kõrgel ametikohal kohtu- või uurimisasutustes või võrreldaval ametikohal, mis on seotud OLAFi tegevusvaldkondadega. Reservnimekirja kantud isikud on seatud pingeritta, mis on koostatud valikumenetluse tulemusena,
                  
               ON TEINUD JÄRGMISE OTSUSE:
         
            Artikkel 1
            
               1.   Asendamaks liikmeid, kelle volitused lõppesid 2021. aasta juulis, nimetatakse alates käesoleva otsuse jõustumise kuupäevast Euroopa Pettustevastase Ameti (OLAF) järelevalvekomitee liikmetena ametisse järgmised isikud:
               
                           —
                        
                        
                           Dusan STERLE,
                        
                     
                           —
                        
                        
                           Carsten ZATSCHLER.
                        
                     
            
               2.   Asendamaks liikmeid, kelle volitused lõppesid 2022. aasta jaanuaris, nimetatakse alates 23. septembrist 2022 Euroopa Pettustevastase Ameti (OLAF) järelevalvekomitee liikmetena ametisse järgmised isikud:
               
                           —
                        
                        
                           Teresa ANJINHO,
                        
                     
                           —
                        
                        
                           Marita SALGRAVE,
                        
                     
                           —
                        
                        
                           Angelo Maria QUAGLINI.
                        
                     
            
               3.   Järelevalvekomitee liikme tagasiastumise, surma või töövõimetuks muutumise korral asendatakse ta viivitamata järelejäänud ametiajaks allpool esitatud nimekirja esimese isikuga, kes veel ei ole järelevalvekomitee liiget asendanud:
               
                           —
                        
                        
                           Thierry CRETIN,
                        
                     
                           —
                        
                        
                           Ilias KONSTANTAKOPOULOS,
                        
                     
                           —
                        
                        
                           Maria STYLIANIDI,
                        
                     
                           —
                        
                        
                           Andrei Atila Luca CHENDI,
                        
                     
                           —
                        
                        
                           Sophie DE WAEL,
                        
                     
                           —
                        
                        
                           Igors LUDBORŽS,
                        
                     
                           —
                        
                        
                           Gabriella NAGY,
                        
                     
                           —
                        
                        
                           Joaquin SILGUERO ESTAGNAN.
                        
                     
         
         
            Artikkel 2
            Järelevalvekomitee liikmed ei käsitle küsimusi, milles esineb nende sõltumatust otseselt või kaudselt kahjustada võiv isiklik huvi, eelkõige perekondlik või finantshuvi.
         
         
            Artikkel 3
            Järelevalvekomitee liikmena ametiülesannete täitmisel tekkinud kulude hüvitamise summa, iga ametiülesande täitmiseks kulunud päeva eest makstava summa ning hüvitamise ja maksmise korra määrab kindlaks komisjon vastavalt kehtivatele eeskirjadele.
         
         
            Artikkel 4
            Komisjon teavitab käesolevast otsusest eespool nimetatud isikuid ja annab vastavalt artikli 1 lõikele 3 igale järelevalvekomitee liiget asendavale isikule sellest viivitamata teada.
         
         
            Artikkel 5
            Käesolev otsus jõustub 28. märtsil 2022.
         
         
            Brüssel, 28. märts 2022
            
               
                  Euroopa Parlamendi nimel
               
               
                  president
               
               Roberta METSOLA
            
            
               
                  Nõukogu nimel
               
               
                  eesistuja
               
               Bruno LE MAIRE
            
            
               
                  Komisjoni nimel
               
               
                  volinik
               
               Johannes HAHN
            
         
         
            (1)  Euroopa Parlamendi ja nõukogu 23. detsembri 2020. aasta määrus (EL, Euratom) 2020/2223, millega muudetakse määrust (EL, Euratom) nr 883/2013 seoses Euroopa Prokuratuuriga tehtava koostöö ja Euroopa Pettustevastase Ameti juurdluste tulemuslikkusega (ELT L 437, 28.12.2020, lk 49).
         
            (2)  ELT L 248, 18.9.2013, lk 1.